లోభికి నష్టం:---సంగనభట్ల చిన్న రామ కిష్టయ్య, ధర్మపురి.మొబైల్: 9908554535.
జూన్ 05, 2021 • T. VEDANTA SURY
రుద్రారం గ్రామంలో కోతుల బెడద ఉండేది. కోతులు కనబడిన వస్తువులనన్నీ అందుకని పోయేవి. ఒకరోజు ఆ గ్రామానికి వచ్చిన శేషగిరి దాహానికి తాళలేక తన చేతిలో నున్న పర్సు పక్కన పెట్టి నీళ్లు త్రాగ సాగాడు. వెంటనే అక్కడకు వచ్చిన ఒక కోతి ఆ పర్సును అందుకొని పారిపోయింది.
శేషగిరి అందులో తన డబ్బు రెండు వేల వరకు ఉందని ,ఇంకా ముఖ్యమైన కాగితాలు కూడా అందులోనే ఉన్నాయని ఊరి వారితో అన్నాడు .వారు కోతిని ఎన్ని రకాలుగా బెదిరించి చూసినా అది ఆ పర్సును క్రింద పడ వేయలేదు. చివరకు శేషు తన చేతిలో కొన్ని రాళ్లు తీసుకుని ఒక్కొక్కటి క్రిందపడ వేయసాగాడు. అలా చేస్తే కోతి కూడా తనలాగే పర్సును క్రిందపడ వేస్తుందని అతని ఉద్దేశం. అయినా కోతి అతని లాగ చేయలేదు.
అప్పుడే అక్కడకు వచ్చిన రాము అనే బాలుడు ఒక మామిడి పండు తెచ్చి కోతికి దూరంగా విసిరాడు.అది పర్సును దూరంగా పడవేసి ఆ మామిడి పండు పడిన ప్రాంతం వైపు పరుగు తీసింది. వెంటనే రాము ఆ పర్సును తీసి శేషగిరికి ఇచ్చాడు. శేషగిరి మారుమాట్లాడకుండా పర్సును తీసుకొని వెళ్ళసాగాడు. ఇది గమనించిన రాము" అయ్యా! నేను చాలా బీదవాడిని. నేను 20 రూపాయలు పెట్టి కొనుక్కున్న మామిడిపండు నేను తినక మీ పర్సు కొరకై దానిని విసిరాను. నాకు నా డబ్బులు మాత్రమే ఇస్తే నేను మరొకపండును కొనుక్కుంటాను" అని అన్నాడు. శేషగిరి "నిన్ను ఎవరు ఆ పండును విసరమన్నారు? కోతి ఆ పర్సును ఆ తర్వాత అయినా క్రింద పడవేయ వచ్చుగా "అని శేషగిరి నిర్లక్ష్యంగా జవాబిచ్చాడు .
అప్పుడు అక్కడి జనం శేషగిరిని మందలించి "ఆ పిల్లవాడు నీ కొరకు డబ్బు పెట్టి పండును కొని తెచ్చి కోతికి ఇవ్వడం తప్పా! నీ పర్సు కొరకే అతడు అట్లా చేశాడు .అతనికి బహుమతి ఇవ్వాల్సింది పోయి ఇంకా ఇలా అంటున్నావా "అని అన్నారు .దానితో శేషగిరికి తన జేబులోని 20 రూపాయలతో పాటు అదనంగా 30 రూపాయలు కలిపి 50 రూపాయలు ఆ బాలునికి ఇవ్వవలసి వచ్చింది. ఆ డబ్బులు తీసుకొని ఆ బాలుడు సంతోషంతో వెళ్ళాడు .
మరి కొద్ది దూరం వెళ్లేసరికి శేషగిరి తన పర్సును విప్పి చూశాడు .అందులో ఒక్క రూపాయి కూడా లేదు. అవి ఏమైనాయో అతనికి అర్థం కాలేదు. అలాంటి పర్సే మరొక కోతి తెచ్చిందని ,అతని పర్సు మరొక కోతి ఎత్తుకెళ్లిందని పాపం శేషగిరికి తెలియదు. "లోభికి ఇమ్మడి నష్టి" అన్నట్లు అయింది శేషగిరి పరిస్థితి. తన పర్సు తో పాటు 50 రూపాయలు కూడా పోగొట్టుకున్న శేషగిరికి నవ్వాలో ,ఏడవాలో తెలియలేదు .
lobhiki nashtam:---sanganabhatla chinna raama kishtayya, dharmapuri.mobail: 9908554535.
joon 05, 2021 • T. VEDANTA SURY
rudraram graamamlo kotula bedada undedi. kotulu kanabadina vastuvulanannii andukani poyevi. okaroju aa graamaaniki vachina seshagiri daahaaniki taalaleka tana chetilo nunna parsu pakkana petti neellu traaga saagaadu. ventane akkadaku vachina oka kothi aa parsunu andukoni paaripoyindi.
seshagiri andulo tana dabbu rendu vela varaku undani ,inka mukhyamaina kaagitaalu kuudaa andulone unnaayani oori vaaritho annadu .vaaru kotini enni rakaluga bedirinchi chusina adhi aa parsunu krinda pada veyaledu. chivaraku sheshu tana chetilo konni raallu teesukuni okkokkati krindapada veyasagadu. alaa cheste kothi kuudaa tanalaage parsunu krindapada vestundani athani uddesam. aina kothi athani laaga cheyaledu.
appude akkadaku vachina ramu ane baludu oka mamidi pandu tecchi kotiki dooramgaa visiraadu.adhi parsunu dooramgaa padavesi aa mamidi pandu padina praantam vaipu parugu teesindi. ventane ramu aa parsunu teesi seshagiriki ichadu. seshagiri marumatladakunda parsunu teesukoni vellasaagaadu. idhi gamaninchina ramu" ayya! nenu chala beedavaadini. nenu 20 roopaayalu petti konukkunna mamidipandu nenu tinaka mee parsu korakai daanini visiraanu. naaku naa dabbulu matrame iste nenu marokapandunu konukkuntaanu" ani annadu. seshagiri "ninnu evaru aa pandunu visaramannaru? kothi aa parsunu aa tarvaata aina krinda padaveya vachugaa "ani seshagiri nirlakshyamgaa javaabichaadu .
appudu akkadi janam seshagirini mandalinchi "aa pillavadu nee koraku dabbu petti pandunu koni tecchi kotiki ivvadam tappa! nee parsu korake atadu atla cheshaadu .ataniki bahumati ivvaalsindi poyi inka ilaa antunnava "ani annaru .daanitho seshagiriki tana jebuloni 20 roopaayalatho paatu adanamgaa 30 roopaayalu kalipi 50 roopaayalu aa baluniki ivvavalasi vachindi. aa dabbulu teesukoni aa baludu santoshamto vellaadu .
mari koddi dooram vellesariki seshagiri tana parsunu vippi chushadu .andulo okka roopaayi kuudaa ledu. avi emainayo ataniki artham kaaledu. alanti parse maroka kothi tecchindani ,athani parsu maroka kothi ettukellindani paapam seshagiriki teliyadu. "lobhiki immadi nashti" annatlu ayindi seshagiri paristhiti. tana parsu thoo paatu 50 roopaayalu kuudaa pogottukunna seshagiriki navvaalo ,edavalo teliyaledu .